༈ ངག་ལ་སྨྲ་བའི་རྩལ་ལྡན་རྐང་སེན་ཟླ། །རྣམ་དཔྱོད་དབང་ཕྱུག་རལ་པའི་
རྩེར་ཤར་ཚེ། །བློ་ཆེན་རྒན་པོ་ཆོས་བཟང་བདག་པོ་སོགས། །འགྲོ་ཀུན་བསྙེན་སྲིད་
113

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ·༼ཞ༽
མེད་པའི་སྲི་ཞུར་སྤེལ། །སོམ་ཉིའི་རྒྱ་བྲལ་དྭངས་མཚོར་བྱད་བཞིན་ལྟར། །ཆོས་
ཀུན་གནས་ལུགས་མཐོང་ལ་མི་འཇིགས་པས། །ཡོད་མེད་མཐའ་བྲལ་ལྟ་དང་ལྷག་
བསམ་གོ། །ཆ་ཤས་གང་བའི་ཟླ་བ་ཇི་བཞིན་འཕེལ། །ཐུབ་པའི་བཞེད་གཞུང་བློ་
བཟང་གྲགས་པའི་བསྟན། །ཐོས་བསམ་མེ་ཏོག་མ་རྙིགས་ཆུན་པོ་ཡིས།
ལང་ཚོ་དར་བའི་ཐོད་ཆིངས་སུ། །སྤེལ་མཁས་འཆི་མེད་སྡེ་ལ་གསོལ་བ་འདེབས། །
མཆོག་གསུམ་ཐུགས་རྗེ་བསྐུལ་བའི་བདེན་ཚིག་བཞིན།
།སྐལ་ལྡན་
།ཕུན་ཚོགས་རྟེན་འབྱུང་
སྒོ་བརྒྱ་འགྲིག་པའི་ཁྲི། །མི་ཕྱེད་དད་པའི་གཟེར་གྱིས་ཡོངས་བཏབ་པར། །མགོན་
ཁྱོད་བསྐལ་བརྒྱར་ཡུན་རིང་བཞུགས་གྱུར་ཅིག །བསོད་ནམས་གསེར་གྱི་འཁོར་ལོས་
ཡངས་པའི་སར། །དབང་བསྒྱུཪ་སྐྱེ་རྒུའི་བདག་པོ་མཆོད་ཡོན་ཟུང་། །ཉི་ཟླ་དང་
མཉམ་རིང་འཚོའི་སྐུ་ཚེ་ཡིས། །ཆབ་འབངས་བདེ་སྐྱིད་སྣང་བ་ཆེས་འབར་ཤོག །བུ་
རམ་ཤིང་པའི་རྗེས་སུ་ཉེར་ཞུགས་ཀུན། །ཚུལ་གནས་རྩ་བ་རབ་བརྟན་ཐོས་བསམ་
གྱི། །ཡལ་འདབ་རབ་རྒྱས་སྒོམ་པའི་འབྲས་དུད་པའི། །དཔག་བསམ་ཡོངས་འདུའི་
མཆེད་ཟླར་འགྱུར་བར་ཤོག །ཁྱད་པར་གསེར་མདོག་ཞྭ་ཡི་ཅོད་པན་གྱི། །གཟི་བྱིན་
ཉི་མ་འབུམ་ཕྲག་ལུས་འཛིན་པས། ཁམས་གསུམ་ཉེས་བརྒྱའི་མུན་པ་དྲུང་ཕྱུང་སྟེ། །
ངེས་པར་ལེགས་པའི་འོད་ཀྱིས་ཁྱབ་པར་ཤོག །རྒྱལ་གསུང་(༧༧བ)འགྲེལ་པར་བཅས་
ལ་བརྒལ་བརྟག་གིས། །དཔྱད་དོན་ཉམས་སུ་བསྟར་འབྲས་དགའ་བདེའི་དཔལ། །
ལེགས་ལྡན་འོག་མིན་དག་པའི་གླིང་ཡངས་པོར། །རང་གཞན་དོན་གཉིས་འགྲུབ་
སྨོན་མཐར་ཕྱིན་ཤོག །མཆོག་དམན་ཡོངས་ཀྱི་ཕྲག་པར་རབ་ལྕི་བ། །དྲང་ཐིག་
གསེར་གྱི་གཉའ་ཤིང་འཛིན་རི་ཡི། །མང་བཀུར་རྒྱལ་པོའི་བཀའ་བཏགས་མངོན་
སུམ་དུ། །རྩོད་ལྡན་ཡིད་ཅན་ཀུན་གྱིས་ཉམས་མྱོང་ཤོག །འཇིག་རྟེན་སྤྱི་དང་ཁྱད་
པར་བོད་ཡུལ་འདིར། །རྫོགས་ལྡན་རྗེས་འགྲོའི་བདེ་སྐྱིད་དཔལ་ལ་སྤྱོད། །རིང་མིན་
འགྲོ་རྣམས་ཀུན་མཁྱེན་ཡེ་ཤེས་ཆེ། །འཐོབ་ཕྱིར་བསགས་པའི་དགེ་ཚོགས་མ་ལུས་
བསྔོ། །།དཀོན་ཅོག་ཡོན་ཏན་བརྗོད་པ་རྣམ་དག་གླུ། །སྙན་འགྱུར་རྒྱུད་མངས་སྒྲ་
114

སྨོན་ལམ་ཤིས་བརྗོད་སོགས་ཀྱི་ཚིགས་བཅད་རབ་དཀར་དགེ་བའི་ཆུ་ཀླུང་གླེགས་བམ་དང་པོ། ༼༢༡༽
ལས་ཉེར་དྲངས་དང༌། །ལྷན་ཅིག་མེ་ཏོག་མནྡ་ར་ཡི་ཆར། །ཡོངས་བབས་ཕྱོགས་
དུས་ཀུན་ཏུ་བཀྲ་ཤིས་ཤོག །ཅེས་གསོལ་འདེབས་བརྟན་བཞུགས་སྨོན་ལམ་དང་
བཅས་པའི་བློ་ཀ་བཅུ་གཅིག་ཡོད་པ་ཞིག་དགོས་ཞེས་དགའ་ལྡན་འོག་མིན་གླིང་
པའི་སློབ་དཔོན་བསྟན་པ་རྒྱ་མཚོས་བསྐུལ་བ་ལྟར་ཟ་ཧོར་གྱི་བནྡེས་སྦྱར་བའི་ཡི་
གེ་པ་ནི་ཆང་ཁྱིམ་པ་ངག་དབང་མཁྱེན་བརྩེའོ།། །།